Hansen verander baie ondanks ‘eindstryd’Steve Hansen Die All Blacks se afrigter Steve Hansen gaan voort om kombinasies te toets voor Saterdag se deurslaggewende wedstryd in die Rugbykampioenskap teen Australië. Die All Blacks is net `n enkele ligapunte voor die Wallabies – maar Hansen het nietemin net twee van die agterspelers behou wat sy span danksy die skrumreël-fiasko 27-20 teen die Springbokke gewen het. Net die twee Smiths, die senter Conrad en die skrumskakel Aaron, het hulle plekke vir Saterdag se wedstryd in Sydney behou wat eintlik maar op `n eindstryd neerkom. Voorlangs het Hansen ook twee gepos en daar is ook nog twee nuwe gesigte op die bank. ♦ Die nuweling-vleuel Nehe Milner-Skudder is die negende nuwe All Black wat vir die laaste vier toetse gekies is. ♦ Saterdag se toets is benewens die amperse finaal in die Rugbykampioenskap ook die eerste van die twee Bledisloe-toetse. Die mededinging om die Bledisloebeker het in 1931 (volgens die Aussies) en 1932 (volgens die NZRU) begin. All Blacks se span – 15 Ben Smith, 14 Nehe Milner-Skudder, 13 Conrad Smith, 12 Sonny Bill Williams, 11 Julian Savea, 10 Daniel Carter, 9 Aaron Smith, 8 Kieran Read, 7 Richie McCaw (kaptein), 6 Jerome Kaino, 5 Luke Romano, 4 Brodie Retallick, 3 Owen Franks, 2 Dane Coles, 1 Tony Woodcock. Bank: 16 Codie Taylor, 17 Ben Franks , 18 Nepo Laulala, 19 Sam Whitelock, 20 Sam Cane, 21 TJ Perenara, 22 Beauden Barrett, 23 Malakai Fekitoa